“Campeones”, l’adaptació cinematogràfica de l’ADERES Burjassot, aspira a 11 premis Goya
2025-07-24

Un troset de Burjassot estarà present aquest cap de setmana en la Gala de lliurament dels Premis Goya 2019. I, ho estarà, de la mà de la pel·lícula “Campeones” que, dirigida per Javier Fesser, ha aconseguit 11 nominacions en les diferents categories dels premis del cinema espanyol.

La pel·lícula, basada en les vivències i èxits esportius dels components de l’ADERES de Burjassot, compta fins i tot amb un dels components de l’equip de bàsquet d’ADERES que es va alçar amb els 12 títols de Campions d’Espanya de Bàsquet de la Federació Espanyola d’Esports per a persones amb Discapacitat Intel·lectual (FEDDI), com a actor. Es tracta de Ramón Torres, alma mater de l’equip durant molts anys.

Millor pel·lícula, millor direcció, millor guió original, millor cançó original, millor actor protagonista, de repartiment i revelació, millor so, millor actriu revelació, millor muntatge i millor direcció de producció són les categories en les quals la pel·lícula aspira a portar-se l’anhelat Goya.

El dissabte s’aniran revelant els guanyadors de cadascuna de les categories durant el desenvolupament de la gala i, des de l’ADERES Burjassot, esperen que “Campeones” siga de les cintes més premiades ja que, amb això, també ho serà l’esforç, la dedicació, el treball i la gran obstinació d’aquest grup per integrar-se gaudint del seu esport favorit, el bàsquet.